เก็บตกการเงิน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

บาทอ่อนตามการเมือง
นักบริหารเงินธนาคารซีไอเอ็มบีไทย กล่าวว่า เงินบาทวันที่ 11มี.ค.ปิดตลาดที่ระดับ 32.70/72 บาท/เหรียญสหรัฐ อ่อนค่าจากช่วงเปิดตลาด 0.100.08 บาท/เหรียญสหรัฐ เนื่องจากปัจจัยการเมือง แต่ก็สวนทางกับตลาดหุ้นที่บวกมาประมาณ 5 จุด ซึ่งสวนทางกับเหตุการณ์ภายในประเทศ
สำหรับเงินสกุลอื่นๆ ในภูมิภาค ค่าเงินเยนปิดที่ระดับ 90.50/54 เยน/เหรียญสหรัฐ อ่อนค่าจากช่วงเช้าซึ่งเปิดตลาดที่ระดับ 90.43/45 เยน/เหรียญสหรัฐ ส่วนค่าเงินยูโรปิดที่ระดับ 1.3655/3658 เหรียญสหรัฐ/ยูโร ก็ยังมีข่าวกดดันจากเรื่องประเทศกรีซ
นักบริหารเงิน ประเมินว่า วันที่ 12 มี.ค.เงินบาทไม่น่าจะแตกต่างจากวันนี้มากนัก น่าจะบวกลบประมาณ 5 สตางค์ แต่ก็ดูยาก ต้องรอดูเหตุการณ์ชุมนุมในระหว่างวัน
นักค้าเงินธนาคารกรุงศรีอยุธยา กล่าวว่า ค่าเงินบาทที่อ่อนค่าลงเนื่องจากปัจจัยกดดันจากปัญหาทางการเมืองและมีทิศทางอ่อนค่าลงอีก 
‘เคทีซีโรงแรมมาดูซิ’เอาใจสมาชิก 
นางจิราพร ศรีสอ้าน ผู้อำนวยการฝ่ายเน็ตเวิร์กมาร์เก็ตติง บริษัท บัตรกรุงไทย เปิดเผยว่า ได้ร่วมกับโรงแรมมาดูซิ สั่งตรงเชฟดังจากรายการยอดนิยม “เชฟกระทะเหล็ก” และเจ้าของร้านอาหารฝรั่งเศสชั้นนำ “La Rochelle” ในประเทศญี่ปุ่น “ฮิโรยูกิ ซาไก” บินมาเมืองไทยเพื่อแสดงฝีมือปรุงอาหารจากวัตถุดิบชั้นเยี่ยมจากโครงการหลวง ให้สมาชิกบัตรเครดิตเคทีซีได้สัมผัสและลิ้มลองรสชาติอาหารที่แปลกใหม่ซึ่งหารับประทานได้ยาก พร้อมกระทบไหล่เชฟตัวจริงอย่างใกล้ชิด ณ ห้องอาหารของโรงแรมมาดูซิ เปิดรับสมาชิก เพียง 2 วันวันละ 40 คน ในวันที่ 56 เม.ย. 2553ตั้งแต่เวลา 18.30 น. เป็นต้นไป ในราคาเริ่มต้นที่ 7,500บาท++ ต่อท่าน และสำหรับสมาชิกที่ชื่นชอบการดื่มไวน์ ทางเชฟฮิโรยูกิ ซาไก ได้บรรจงเลือกสรรไวน์ชั้นดีจากฝรั่งเศส เพื่อให้มื้อค่ำของสมาชิกได้ดื่มด่ำกับไวน์รสเลิศที่เข้าคู่กับรสชาติอาหารแสนพิเศษทุกจาน ในราคา 9,500 บาท++ ต่อท่าน พิเศษสุด! เมื่อใช้จ่ายผ่านบัตรเครดิตเคทีซีทุก 15,000 บาท รับฟรีไวน์ 1 ขวด มูลค่า 1,250 บาท พร้อมสิทธ์ในการจองห้องพักที่โรงแรมมาดูซิในราคา 3,500 บาท++ ต่อคืน จากปกติ 7,300 บาท++ ต่อคืน”